Ér blai 1664, Anna Frégond, moès peur a bibrac, e oé goal auset dré zroug er roué en devoé bet hur bugulès hi-memb durant ol hé buhé pen der ben. Arlerh hi devout bet clasquet é pad puar blai gùellat dhé droug, èl ma huélé penaus, é léh æssat, e oé goahat e hré dehou attaù, hi e laquas én hé chonge dhi devout recour doh er  verh eurus Germénen, e hellé sèllet èl un avocadès vad aveit hi, dré ma oent ou dihue ag er memb bro. Ag er momant mhi devoé bet hi fedet, é oé bet délivret gronç ag hé droug ; er péh e laquas bammet mad ol en dud ag er vourh peré, en déyeu quent hoah, en devoé hi guélet goleit a houlieu, a beré ne chomé mui nameid un tamig merche…